**ÕHURUUMI KASUTAMINE JA RAADIOSIDE**

1. **AIP Supplement for Estonia** on taotletud ja avalikustatakse 19. töönädalal.
2. Lennuliiklusteenistust on informeeritud lennupäevde toimumisest ja on saadud nendepoolne valmisoleku kinnitus.
3. Lennundusmuuseumi lennuplatsil korraldavad lennutehnika liikumist Kert Kotkas ja Mark Julius Pikat. Nemad peavad sidet lennuprogrammis osalevate pilootidega ja lennuliikluse juhtidega.

Vajadusel peab eelnevat informatiivset sidet NATO pilootidega Lauri Laasik.

1. Kuna EELM asub Tartu FIZ/RMZ alas siis korraldatakse raadioside järgmiselt:

Lennundusmuuseumi maapealsel alal ja muuseumi lähiõhuruumis, mis paikneb Tartu FIZ/RMZ LOWER / UPPER piirides, toimub lennundusraadioside Tartu AFIS-üksuse sageduskanalil 133,905 MHz. Kõik lennupäevadel osalevad ja / või lennupäevade ajal Lennundusmuuseumisse saabuvad, muuseumi maapealsel alal ruleerivad või muuseumist väljuvad õhusõidukid peavad olema kahepoolses raadiosides Tartu AFIS-üksuse sageduskanalil.

Vajadusel - näiteks grupilennul - võivad vahetult esinemiskava sooritavad õhusõidukid Tartu AFIS-üksuse teadmisel kasutada varusagedust, mis erineb Tartu FIZ/RMZ ametlikust sageduskanalist. Taolisel juhul peab lennugrupi juhiks määratud õhusõiduki kapten olema jätkuvalt pidevalt kuuldel ka Tartu AFIS-üksuse sageduskanalil.

Lennupäevade korraldajal on telefoniühendus Tartu AFIS-üksusega. Kõikidel mehitamata õhusõidukite käitajatel peab olema telefoniühendus lennupäevade korraldajaga.

Vältimatutel juhtudel õhusõidukitele lennundusohutust oluliselt mõjutava kiire info edastamiseks on võimalik kasutada muuseumile kuuluva õhusõiduki ES-ULM pardaraadiot.

Koostas: Kert Kotkas